Turkestanin autonominen sosialistinen neuvostotasavalta

Turkestanin autonominen sosialistinen neuvostotasavalta (Turkestanin ASNT) oli Neuvostoliiton varhainen hallintoalue Keski-Aasiassa. Se muodostettiin 30. huhtikuuta 1918 Venäjän keisarikuntaan kuuluneesta Turkestanin aluepiiristä. Turkestanin ASNT:n asukasluku oli noin 5 miljoonaa ja sen pääkaupunki oli Taškent.

Turkestanin ASNT ei ollut pitkäikäinen, sillä 27. lokakuuta 1924 se lakkautettiin ja jaettiin tuolloin perustettujen Turkmenistanin SNT:n, Uzbekistanin SNT:n, Tadžikistanin ASNT:n sekä Karakirgiisien ja Karakalpakkien autonomisten alueiden kesken. Tämä jako oli osa Neuvostoliittoon kuuluneen Keski-Aasian uudelleenjakoa kansallisuuksien mukaan.

 

Autonomiset sosialistiset neuvostotasavallat